O‘zbekiston qo‘l jangi terma jamoasi Toshkentda o‘tgan jahon chempionatida 8 ta oltin, jami 30 ta medal bilan umumjamoa hisobida 1-o‘rinni qo‘lga kiritdi. Foto: Milliy olimpiya qo‘mitasi 5-7 iyun kunlari Toshkentda qo‘l jangi bo‘yicha VI Jahon chempionati bo‘lib o‘tdi. Unda umumjamoa hisobida O‘zbekiston terma jamoasi g‘alaba qozondi. O‘zbekiston Qo‘l jangi federatsiyasidan xabar qilishlaricha, mezbon sportchilar 8 ta oltin, 11 ta kumush va 11 ta bronza – jami 30 ta medalni qo‘lga kiritdi. Umumjamoa hisobida 2-o‘rin Rossiya, 3-o‘rin Qozog‘iston terma jamoasiga nasib etdi. Milliy olimpiya qo‘mitasi axborotiga ko‘ra, chempionatda 30 ta mamlakatdan 200 nafardan ortiq sportchi ishtirok etdi.